AQSh NATOdagi hamkorlari bilan Qora dengizda yirik harbiy mashg’ulotlarni boshlamoqda

9-mart kuni Qora dengizda AQShning qator harbiy kemalari ishtirokida yirik mashg‘ulotlar boshlanadi, deb xabar bermoqda “Yevropeyskaya Pravda”. Mashg‘ulotlar bazasi Bolgariyaning Varna portida joylashgan.

AQShning “Vikburg” kemasi portida o‘tkazilgan matbuot anjumanida kontr-admiral Bred Uilyamsonning qayd etishicha, mashg‘ulotlar zonasida Rossiya kemalari va samolyoti ko‘ringan. Shu bilan birga u Rossiya kemalarining mashg‘ulotlarga muammo tug‘dirlmasligini aytib, ularning yo‘li alohidaligini ma’lum qilgan.
Mashg‘ulotlarda AQSh, Bolgariya, Turkiya hamda Ruminiyaning havo hamda dengiz kemalari qatnashadi. Avvalroq, NATO davlatlarining bir nechta harbiy kemalari Qora dengizga kirgani va 21 kun ichida ushbu hududni tark etishi lozimligi xabar berilgan edi.